Folkeskoledonationens første bevillinger fra A.P. Møller Fonden er netop uddelt, og blandt modtagerne er fem nordjyske kommuner, der alle har søgt de ekstraordinære midler til brug på nordjyske folkeskoler. I alt får nordjyske skoler ekstra 3,5 millioner kroner. Blandt andet får Vesthimmerland Kommune 1.220.350 kroner til at efteruddanne lærere til såkaldt it-didaktiske forandringsagenter, og Mariagerfjord Kommune har fået en halv million kroner til at videreudvikle skolernes arbejde med blandt andet LP-modellen for læring. - Vi er meget glade for at kunne støtte en række gode projekter nu, og sætter pris på den store interesse, som skoledanmark har vist for donationen, siger A. P. Møller Fondens direktør og formand for Vurderingsudvalget Henrik Tvarnø i forbindelse med uddelingen. Du kan se mere om de nordjyske skoleprojekter på: http://www.apmollerfonde.dk/folkeskolen/projekter.aspx[/color ]

Referat:
Fem nordjyske kommuner er blandt de kommuner, der som de første får del i A.P. Møller Fondens folkeskoledonation.